止齋曲廊初成
作者：陳傅良
朝代：宋

paragraphs: 但酒勝如水，但花勝如草。
小廊曲通幽，竹椽亦良好。
止齋十數間，足以便衰老。
簷低遠風露，地窄易汛掃。
淺溪浮薄觴，短屏糊舊稿。
著書僅玄易，過客多韋縞。
於中榜退思，誰其諒深抱。
吾思亦已晚，吾退盍更早。
懷哉彭澤令，仰止商山皓。
維淵有潛龍，維岳有藏寶。
煌煌暮春堂，三字落穹昊。
昭回際南極，鎮撫及東島。
胡然乃在斯，夙夜懼不保。
鬼神無世情，呵護必有道。